VL วิ่ง 4% คาดเก็บก่อนแจกวอร์แรนต์-ปันผล ขึ้น XD 10 มี.ค.นี้
VL วิ่ง 4% คาดเก็บก่อนแจก “วอร์แรนต์-ปันผล” ขึ้น XD 10 มี.ค.นี้ ล่าสุดอยู่ที่ 1.99 บาท บวก 0.07 บาท หรือ 3.65% มูลค่าซื้อขาย 70.89 ล้านบาท
VL วิ่ง 4% คาดเก็บก่อนแจก “วอร์แรนต์-ปันผล” ขึ้น XD 10 มี.ค.นี้ ล่าสุดอยู่ที่ 1.99 บาท บวก 0.07 บาท หรือ 3.65% มูลค่าซื้อขาย 70.89 ล้านบาท
8 มี.ค. 2564

ผู้สื่อข่าวรายงานว่า ราคาหุ้น บริษัท วี.แอล.เอ็นเตอร์ไพรส์ จำกัด (มหาชน) หรือ VL ล่าสุด ณ เวลา 11.28 น. อยู่ที่ 1.99 บาท บวก 0.07 บาท หรือ 3.65% สูงสุดที่ 2.02 บาท ต่ำสุดที่ 1.93 บาท ด้วยมูลค่าซื้อขาย 70.89 ล้านบาท

โดยราคาหุ้นปรับตัวขึ้น คาดว่านักลงทุนเข้ามาเก็บหุ้นเพื่อรอรับเงินปันผล ซึ่งบริษัทจะมีการจ่ายเงินปันผลจากกำไรสะสมเป็นเงินสดในอัตราหุ้นละ 0.05 บาท  โดยวันกำหนดรายชื่อผู้มีสิทธิได้รับปันผล (Record Date) วันที่ 11 มี.ค. 64 กำหนดขึ้นเครื่องหมาย XD วันที่ 10 มี.ค.2564 และวันจ่ายเงินปันผลวันที่ 21 พ.ค.2564
นอกจากนี้ ที่ประชุมยังมติอนุมัติให้ออกใบสำคัญแสดงสิทธิที่จะซื้อหุ้นสามัญใหม่ของบริษัทฯ  หรือ VL-W1 โดยไม่คิดมูลค่าให้แก่ผู้ถือหุ้นเดิมของบริษัทฯ ในสัดส่วน 2 หุ้นสามัญเดิมต่อ 1 หน่วยใบสำคัญแสดงสิทธิ จำนวนไม่เกิน 400 ล้านหน่วย และราคาใช้สิทธิที่ 0.5 บาท ต่อหุ้น โดยวอร์แรนต์ดังกล่าวมีอายุ 2 ปี และสามารถเริ่มใช้สิทธิได้หลังครบ 6 เดือน นับแต่วันที่ออกใบสำคัญแสดงสิทธิ (เริ่มใช้สิทธิครั้งแรกได้ประมาณในเดือน ตุลาคม 2564)